Φασολάδα Κιμώλου με μαυρομάτικα και ρύζι
Ο παραδοσιακός συνδυασμός οσπρίου και ρυζιού, όπου το ένα συμπληρώνει το άλλο σε θρεπτικές ουσίες και το κάνει πιο εύπεπτο, σε νησιώτικη εκδοχή! Η φασολάδα της Κιμώλου με μαυρομάτικα και ρύζι έχει άλλη χάρη.
500 γρ. φασόλια μαυρομάτικα (είναι ευκολόβραστα και δεν χρειάζονται μούλιασμα), 2 μέτρια καρότα, σε λεπτές ροδέλες, 1 μεγάλο ξερό κρεμμύδι σε ψιλά καρέ, 3 μέτρια κλωνάρια σέλινο, ψιλοκομμένα, 150 γρ. ρύζι γλασέ, 2 κουτ. σούπας πελτές, 80 ml ελαιόλαδο, αλάτι, φρεσκοτριμμένο πιπέρι, ξερή ρίγανη, κατά βούληση
Για να φτιάξουμε τη φασολάδα Κιμώλου με μαυρομάτικα και ρύζι, ξεκινάμε ρίχνοντας σε μια βαθιά κατσαρόλα 2½ λίτρα νερό, τη μισή ποσότητα ελαιολάδου, τα καρότα, το κρεμμύδι, το σέλινο, τον πελτέ και αλατοπίπερο και βράζουμε σε μέτρια φωτιά, ανακατεύοντας με ξύλινη κουτάλα, για περίπου 10 λεπτά, μέχρι να διαλυθεί ο πελτές και να αρχίσουν τα υγρά να κοχλάζουν.Προσθέτουμε τα φασόλια και συνεχίζουμε το βράσιμο για άλλα 20 λεπτά, μέχρι να μισομαλακώσουν τα φασόλια.Ρίχνουμε το ρύζι, ανακατεύουμε και συνεχίζουμε το μαγείρεμα για άλλα 10-15 λεπτά ή μέχρι να μαλακώσουν καλά όλα τα υλικά και να χυλώσει η φασολάδα.Αποσύρουμε από τη φωτιά, ρίχνουμε με το υπόλοιπο ελαιόλαδο και τη ρίγανη, ανακατεύουμε απαλά και σερβίρουμε.
Καρότα,Όσπρια,Ρύζι,Vegan,Νηστίσιμα,Χορτοφαγικά